אֲנַחְנוּ הַחֲתוּמִים מַטָּה נוֹתְנִים כֹּחַ וְהַרְשָׁאָה הֵן בַּחֲתִימַת יָדֵנוּ, הֵן בִּמְסִירַת קֻלְמוֹס, הֵן עַל יְדֵי שְׁלִיחֵנוּ וּבָא כֹּחֵנוּ לְהָרַב דָּוִד כ"ץ שְׁלִיטָ"א אוֹ שְׁלוּחוֹ שֶׁיִּהְיֶה מְמֻנֶּה וּמֻרְשֶׁה מֵאִתָּנוּ לִמְכֹּר כָּל מִינֵי חָמֵץ, חֲשַׁשׁ חָמֵץ וְתַעֲרֹבֶת חָמֵץ שֶׁיֵּשׁ לָנוּ בְּשֻׁתָּפוּת עִם נָכְרִי, הֵן אֵלֶּה שֶׁנִּמְצָאִים בְּבֵיתֵנוּ וְהֵן בַּעֲלִיּוֹת אוֹ בַּמַּרְתֵּף אוֹ בִּמְקוֹמוֹת חוּץ מִבֵּיתֵנוּ בַּיַּבָּשָׁה אוֹ עַל הַיָּם, אוֹ דְּבָרִים הַחֲמוּצִים שֶׁהֵם שֶׁלָּנוּ מַמָּשׁ אוֹ שֶׁהֵם שֶׁל אֲחֵרִים וְרַק הֵם בְּאַחְרָיוּתֵנוּ בֵּן כְּשֶׁמֻּטָּל הָאַחְרָיוּת עָלֵינוּ עַל פִּי הַתּוֹרָה וּבֵין עַל פִּי נְמוּסֵי הַמְּדִינָה וּבֵין מִצַּד אַלָּמוּת, הָרַב הַנָּ"ל מֻרְשֶׁה מֵאִתָּנוּ לִמְסֹר כָּל הַנִּזְכָּר וְגַם כָּל בַּעֲלֵי הַחַיִּים שֶׁלָּנוּ שֶׁנִּזּוֹנִים מֵחָמֵץ בְּכָל מָקוֹם שֶׁהֵם נִמְצָאִים, לְמָכְרָם לְכָל מִי שֶׁיִּרְצֶה, וּבְכָל מִינֵי קִנְיָנִים שֶׁיִּרְצֶה, בֵּין בִּמְזֻמָּן וּבֵין בְּהַקָּפָה, בֵּין לַבָּטוּחַ וּבֵין לְשֶׁאֵינוֹ בָּטוּחַ, וַאֲפִלּוּ אִם לֹא יְשַׁלֵּם הַקּוֹנֶה אֶת הַדָּמִים שֶׁזָּקַף הָרַב עָלָיו בְּמִלְוֶה, גַּם כֵּן יִהְיֶה הֲמֶקַח קַיָּם, וּבִכְלַל כָּל מָה שֶׁיַּעֲשֶׂה הָרַב בִּדְבָרִים הַחֲמוּצִים שֶׁלָּנוּ יִהְיֶה שָׁרִיר וְקַיָּם וְלֹא נוּכַל לִטְעוֹן עָלָיו לְתִקּוּנֵי שְׁדַרְתִּיךְ וְלָא לְעִוּוּתִי.

הָרַב הַנָּ"ל מֻרְשֶׁה מֵאִתָּנוּ הַחֲתוּמִים מַטָּה לְהַשְׂכִּיר אֶת כָּל הַמְּקוֹמוֹת שֶׁדְּבָרִים הַחֲמוּצִים שֶׁלָּנוּ אוֹ בַּעֲלֵי חַיִּים הַנִּזּוֹנִים מֵחָמֵץ שֶׁלָּנוּ מֻנָּחִים וְעוֹמְדִים שָׁם, וְאוֹתָן הַמְּקוֹמוֹת שֶׁאֵינָם אֶלָּא שְׂכוּרִים לָנוּ, יִהְיֶה לָהֶם רְשׁוּת לְהַשְׂכִּיר לְהַקּוֹנֶה לְהַחְזִיק שָׁם כֵּלָיו וּמְטַלְטְלָיו. וְאִם הַקּוֹנֶה יִהְיֶה צָרִיךְ דְּרִיסַת הָרֶגֶל דֶּרֶךְ רְשׁוּתֵנוּ אֶל הַמְּקוֹמוֹת שֶׁדְּבָרִים הַנִּזְכָּרִים מֻנָּחִים שָׁם, הָרְשׁוּת בְּיַד הָרַב הַנָּ"ל לִתֵּן לָהֶם דְּרִיסַת הָרֶגֶל אֶל הַמְּקוֹמוֹת שֶׁיִּהְיוּ שַׁיָּכִים אֶל הַקּוֹנֶה בְּכֹחַ הַהַרְשָׁאָה הַזּוֹ אֶל הָרַב הַנָּ"ל.

הָרַב הַנָּ"ל מֻרְשֶׁה מֵאִתָּנוּ לִמְכֹּר גַּם אֶת הֶחָמֵץ שֶׁעָתִיד לָבֹא לִרְשׁוּתֵנוּ עַד יוֹם אַרְבָּעָה עָשָׂר לְחֹדֶשׁ נִיסָן דְּהַהִיא שַׁתָּא בְּשָׁעָה שֶׁמֻּתָּר עוֹד לִקְנוֹת וְלִמְכֹּר חָמֵץ וְגַם לִמְכֹּר אֶת הַדְּבָרִים שֶׁיְּכוֹלִים לָבֹא לִידֵי חִמּוּץ בְּתוֹךְ יְמֵי הַפֶּסַח וְאָנוּ מְגַלִּים דַּעַת בָּזֶה שֶׁמִּן הֶחָמֵץ שֶׁעָתִיד לָבֹא לִרְשׁוּתֵנוּ לְאַחַר זְמַן אִסּוּר, אָנוּ מְסַלְּקִים יָדֵינוּ וְאֵין אָנוּ רוֹצִים לִזְכּוֹת בּוֹ גַּם לְאַחַר שֶׁיָּבֹא לִרְשׁוּתֵנוּ. וְהַקּוֹנֶה הַנָּכְרִי שֶׁהָרַב יִמְכֹּר לוֹ אֶת הֶחָמֵץ יוּכַל לִזְכּוֹת בּוֹ מִן הַהֶפְקֵר. וְהָרְשׁוּת בְּיַד הָרַב הַנָּ"ל לִכְתֹּב לְהַקּוֹנֶה שְׁטָר מְכִירָה בְּאֹפֶן הַיּוֹתֵר מוֹעִיל עַל פִּי הַתּוֹרָה וְגַם עַל פִּי חֻקֵּי הַמְּדִינָה. כָּל הַנִּזְכָּר נַעֲשֶׂה בְּקִנְיָן גָּמוּר אַגַּב סוּדָר בְּמָנָא דְּכָשֵׁר לְמִקַּנְיָא בֵּהּ כְּאִלּוּ נַעֲשָׂה בְּבֵית דִּין חָשׁוּב וּמֵעַכְשָׁו. וָחֹמֶר שְׁטַר הַרְשָׁאָה הַזֶּה כְּחֹמֶר כָּל שִׁטְרֵי הַרְשָׁאָה דְּנָהֲגִין בְּיִשְׂרָאֵל הָעֲשׂוּיִים כְּתִקּוּן חֲזַ"ל דְּלָא כְּאַסְמַכְתָּא וּדְלָא כְּטָפְסֵי דִּשְׁטָרֵי.

וְלִרְאָיָה בָּאנוּ עַל הֶחָתוּם כָּל אֶחָד מֵאִתָּנוּ, אוֹ בַּחֲתִימַת יָדֵנוּ אוֹ בִּמְסִירַת הַקֻּלְמוֹס אוֹ עַל יְדֵי שְׁלִיחֵנוּ אוֹ בְּאֵי כֹּחֵנוּ.

פֹּה בׇּאלְטִימוֹר לִפְנֵי פֶּסַח דִּשְׁנַת תשפ"ג לפ"ק